Sali guido,    danke fürs SMS. Sträng han ichs und ich machs mir drzue no e Stress, dh: ich krampf im Momänt vom morge bis am obig bis i fascht zämekrach, i probier mis Inneläbe usenanderzneh - zverstoh oder au nit - zvergässe und Distanz biko, Distanz vor allem vo Dir... Ich fühl mi schlächt und falsch und das bin ich jo gar nid! Ich ka kei Liebi  und kei Liecht me verschicke, weder Dir no em Roland no sunscht öpperem. Und zfeig bin ich au gsi über mis "Problem" zrede und drum han i dänkt i mäld mi  im Momänt eifach emol nümme nach em Moto: kommt Zeit, kommt Rat. Und genau hüt won ich langsam Distanz über alles bikumm lütet de Roland nach Monate mir  ufs Natel a und Du schicksch mir es SMS...  Wägem Seelenfamiliebuech vergiss das im Momänt gäll,bitte. Es kunnt scho im richtige Momänt zur richtige Zyt und bstellschs bitte nit! Frog nit  warum und wieso, ich sag Dir numme soviel: Es goht nümme so lang... Das hät übrigens nüt mit dem obegschriebene ztue.  Das Läbe do isch so kompliziert, ich hoff dass es im Himmel obe eifacher zuegoht. Im Momänt möcht i am liebschte wieder ufe... Ich hoff das es Dir und de Mira guet got.    E liebe Gruess vo de Leika und mir und i ha mi trotzdem gfreut öppis vo Dir zghöre